Exposicions - Gènius - Gènius\nExposicions - Gènius\nDurant tot l'any es programen exposicions sobre temes d'interès (actualitat, educatius, aficions...) que itineren per les biblioteques. Es vol despertar la curiositat dels nens per aquests temes dels quals les biblioteques posseeixen informació dintre de les seves col·leccions.\nLa majoria estan produïdes en col·laboració amb altres organismes o entitats, i algunes estan cedides per institucions. Sovint s'acompanyen de mostres bibliogràfiques i guies de lectura.\nDurant aquest any 2017 podràs trobar 7 exposicions diferents adreçades al públic infantil.\nAbracadabra pota de cabra!, és en paraules dels seus autors (el Consell Català del Llibre infantil i Juvenil de Catalunya -CLIJCAt-) una exposició que destaca una selecció de llibres, agrupats per temàtiques i centres d’interès, que parlen de la màgia, dels mags, dels bruixots i de les coses que els envolten.\nLa guia secreta de Harry Potter / el Cronista de Salem\nOt, el bruixot / Picanyol\nLa Palma una bruixa escabellada / Lola Casas\nLa carbassa, la poma i el pèsol es relacionen amb protagonistes joves de relats populars (la Ventafocs, la Blancaneu i la Princesa del pèsol) Es tracta de tres noies que són joves i han de sortir de casa. Els tres vegetals escollits tenen un siginificat simbòlic molt important dintre de les rondalles on apareixen.\nBlancaneu / Nicoletta Codignola\nLa princesa i el pèsol / Andersen\nLa ventafocs / Perrault\nLa ventafocs / Meritxell Martí\nLa Convenció sobre els drets de l’infant, és el tractat de drets humans més ratificat i el primer instrument internacional que reconeix els infants com a agents socials i com a titulars actius dels seus propis drets. Aquesta exposició és l’excusa per poder iniciar-se i aprofundir en els drets dels infants i una base des d’on poder treballar aspectes tant importants i vitals com el dret a l’educació, a la llibertat d’expressió i el dret al joc o a la salut, entre d’altres.\nDrets humans al carrer\nL'Elmer l'elefant de colors / David MacKee\nLa capsa màgica / Teresa Sabaté\nEl zoo de Pitus / Sebastià Sorribes\nÉssers diminuts fabulosos és una exposició on es representen follets, dimonis, minairós, la petita dama... personatges de narracions orals de la tradició catalana. Sabrem on trobar-los i coneixerem alguns relats on es relacionen amb els humans.\nEls Grimm a la catalana és un material de suport que consta de les lletres que formen el cognom d'aquests famosos autors fetes de cartró i en mides molt grans. Serveixen com recolçament a totes les activitats que es puguin fer al voltant de la figura d'aquests personatges.\nPessigolles, catàleg d'emocions i sentiments. La paraula pessigolles engloba una bona colla de sensacions al seu interior i es pot escampar per diverses parts del cos per això forma part del títol d’una exposició que vol mostrar, en forma de catàleg, les emocions i els sentiments més comuns entre les persones: alegria, por, ràbia, neguit... i la manera com es reflecteixen en un seguit de contes i novel·les per a infants i joves.\nEl buit / Anna Llenas\nCalma / Carol Thompsom\nLes meves petites alegries / Jo Witek\nEl Monstre de colors / Anna Llenas\nS'ha escrit un crim és una exposició feta pel Consell Català del Llibre Infantil i Juvenil (ClijCAT). Quan S’ESCRIU UN CRIM, diuen, no sempre s’arriba a resoldre tot. Així per trobar els culpables, necessitem detectius, que ens ajudin a resoldre casos de robatoris, desaparicions o assassinats.\nA on es troba el pastís? / Thé Tjong-Khing\nL'esfinx de Hyde Park! / Alessandro Gatti\nLa pilota robada / Joan Portell Rifà\nSala de conflictes / Jordi Sierra i Fabra\nLes vocals desaparegudes / Jordi Cervera\nVés a inici de Gènius


Secció Sindical UGT Sopra Steria BCN: UGT Informa #4/2017 - Eleccions sindicals\nUGT Informa #4/2017 - Eleccions sindicals\nCom sabeu el proper dia 7 de febrer es celebraran eleccions sindicals per escollir els delegats del Comitè d'Empresa. L'horari establert per les votacions es de 9 del matí a a 7 de la tarda. Durant aquest període podeu personar-vos a les oficines de Casanova 2, per exercir el vot. La llei estableix que disposeu del temps indispensable dins la jornada laboral per fer-ho.\nTot i que molts de vosaltres ja ens coneixeu us adjuntem uns documents amb la nostra presentació i programa d'acció sindical per els propers 4 anys esperant comptar amb la vostra aprovació i us demanem el vot per a la nostra candidatura.\nAixí mateix us anunciem que el proper dijous dia 2 de febrer hi haurà una reunió informativa de presentació de la nostra candidatura. Será a les 5 de la tarda en el menjador de la 3a planta. Per part de la UGT esperem la presència de la companya Conchi Gálvez, responsable del Sector TIC a la UGT i del company Jordi Albert, integrant de la mesa negociadora del conveni per part de la UGT de Catalunya a Madrid, que, a més, ens exposaran una visió general de la situació del nostre sector.


Si us plau, llegeixi atentament les condicions generals següents. Per accedir a aquesta adreça i a qualsevol de les seves pàgines (d'ara endavant, "el Web") vostè tindrà consideració d'usuari i es presumeix que accepta aquestes Condicions generals. L'accés a alguna de les pàgines d'aquest Web pot estar limitat per les lleis i disposicions de les diferents jurisdiccions dels països.\nLa informació continguda en aquest Web, incloent-hi la relativa a determinats productes i serveis, està destinada a ser usada, bàsicament, per particulars, companyies, societats, trusts, persones físiques o jurídiques o qualsevol altra entitat (d'ara endavant, "Persones") amb residència a Espanya o que hi accedeixin des d'Espanya, per la qual cosa Grup Santander declina qualsevol responsabilitat per l'accés de Persones a jurisdiccions on la distribució o l'ús esmentats podrien ser contraris a la normativa o regulació. Determinats productes i serveis poden no estar disponibles o autoritzats a totes les jurisdiccions o per a totes les Persones.\nSi vostè navega pel Web entenem que accepta l'ús de les cookies, recomanem que llegeixi atentament la nostra Política de cookies per tenir informació detallada sobre les cookies que fa servir aquest Web, les finalitats del seu ús, així com la manera d'oposar-se o revocar el seu consentiment per a l'ús de les mateixes.\nQui és el responsable del tractament de les seves dades? Banco Santander, SA (d'ara endavant, el "Banc" o "Banco Santander").\nPer què i per a què tractem les seves dades personals? Tot seguit es detallen les diferents finalitats del tractament per part de Banco Santander:\nEn cas que hagi fet ús de la signatura manuscrita digitalitzada en la seva relació amb el Banc, per sol·licitar serveis o formalitzar operacions, l'informem que conservarem les dades biomètriques obtingudes mitjançant la digitalització de la signatura manuscrita (com són l'ordre del traç, la intensitat, la velocitat, la pressió i l'acceleració de la grafia) i que es tractaran exclusivament com a element de prova en cas de rebuig, per tal de verificar a través de la comparació que la signatura és seva i, per tant, efectuar l'autenticació del client. En cap cas no tractarem les dades biomètriques com a mitjà d'identificació.\nDesenvolupament d'accions comercials:\n1.1. Tractarem les seves dades per al desenvolupament d'accions comercials i per a l'elaboració d'un perfil comercial a partir de les seves dades per tal d'oferir-li productes i serveis financers diferents dels que tingui contractats amb el Banc, felicitar-lo en dates assenyalades, incloure'l en programes de fidelització i permetre-li participar en sorteigs organitzats pel Banc. Aquestes accions comercials es podran portar a terme per qualsevol mitjà, inclosa la via electrònica (correu electrònic, fax, SMS, xarxes socials, aplicacions mòbils, etc.). Aquesta autorització romandrà fins i tot una vegada finalitzada la seva relació amb el Banc.\n1.2. Tractarem les seves dades per al desenvolupament d'accions comercials, tant generals com ajustades al seu perfil comercial, per oferir-li productes o serveis d'empreses del Grup Santander, empreses col·laboradores o participades (per exemple, entitats asseguradores i gestores d'actius financers). Aquestes accions comercials es podran portar a terme per qualsevol mitjà, inclosos els electrònics (correu electrònic, fax, SMS, xarxes socials, aplicacions mòbils, etc.). Aquesta autorització romandrà fins i tot una vegada finalitzada la seva relació amb el Banc. Les empreses col·laboradores i participades sobre els productes de les quals podran versar les accions comercials pertanyen als sectors següents: assegurances, gran consum, formació, educació i cultura, llar, salut i bellesa, hotels i viatges, informàtica, telecomunicacions i tecnologia, automoció, serveis d'assessorament, immobiliari i construcció, oci i temps lliure, seguretat, tèxtil i moda, restauració, alimentació-pesca i ramaderia, agroalimentari, esport, energètic, reparació i manteniment, transport, logística, administració, assessoria i consultoria, maquinària i material d'oficina, comerç, indústria, sanitat i serveis socials.\nComunicarem les seves dades a empreses del Grup Santander i a empreses col·laboradores o participades pel Grup Santander (per exemple, entitats asseguradores i gestores d'actius financers) per al desenvolupament d'accions comercials per part d'aquestes, tant generals com ajustades al seu perfil comercial, sobre els seus productes i serveis o els del Banc. Aquestes accions comercials es podran portar a terme per qualsevol mitjà, tant físic com electrònic (correu electrònic, fax, SMS, xarxes socials, aplicacions mòbils, etc.). Podrà accedir al llistat complet de les societats a les quals comunicarem les seves dades sol·licitant-ho a la seva oficina o aquí - (PDF - 234.79 KB).\nConsultarem les seves dades a empreses que faciliten informació sobre solvència, morositat i, en general, indicadors de risc quan li oferim finançament personalitzat.\nTractarem les seves dades per al desenvolupament d'accions comercials, tant generals com ajustades al seu perfil comercial, per tal d'oferir-li productes o serveis del Banc similars als que ja tingui contractats. Les accions comercials es podran portar a terme per qualsevol mitjà, inclosos els electrònics (correu electrònic, fax, SMS, xarxes socials, aplicacions mòbils, etc.).\nTractarem les seves dades per realitzar observacions i recomanar-li productes i serveis del Banc. En concret, tractarem els moviments transaccionals dels productes o serveis que tingui contractats amb el Banc, així com les dades sobre la seva capacitat d'estalvi i endeutament. Consultarem la informació de què disposem per la gestió dels serveis que li prestem o dels productes que hagi contractat o que mantingui contractats durant l'últim any.\nTractarem o comunicarem les seves dades a tercers, siguin o no empreses del Grup Santander, per prevenir, investigar o descobrir el frau. L'interès legítim del Banc és conèixer i identificar els participants en activitats fraudulentes per dur a terme les accions que siguin necessàries.\nEnregistrarem la seva veu o la seva imatge i conservarem la conversa telefònica o el vídeo quan li ho indiquem de forma expressa. Els interessos legítims del Banc són mantenir la qualitat del servei i utilitzar les gravacions com a prova, en judici i fora de judici, si calgués.\nRealitzarem procediments d'anonimització, després dels quals el Banc ja no estarà en disposició d'identificar-lo. La finalitat d'aquests procediments no és una altra que fer servir la informació anonimitzada amb finalitats estadístiques i per a l'elaboració de models de comportament.\nComunicarem les seves dades a altres empreses del Grup Santander i terceres empreses participades i empreses col·laboradores del Grup Santander (per exemple, entitats asseguradores i gestores d'actius financers), en cas que vostè, en qualitat de client del Banc, porti a terme la contractació d'algun dels productes o serveis d'aquestes entitats que són comercialitzats pel Banc. En aquest cas, la cessió afectarà únicament un nombre limitat de dades merament identificatives que té el Banc sobre la seva persona, concretament, les estrictament necessàries per a la celebració del contracte. Així es pretén simplificar i agilitzar la contractació a través del Banc dels productes que comercialitza d'altres empreses del Grup o de terceres empreses, tenint en compte la seva condició de client del Banc. Podrà accedir al llistat complet de les societats a les quals comunicarem les seves dades sol·licitant-ho a la seva oficina o aquí (PDF - 234.79 KB).\nEn cas de produir-se impagaments per part seva, es podran comunicar a empreses de solvència patrimonial, com ara Experian o Asnef, complint els procediments i les garanties que en cada moment estableixi i li reconegui la legislació vigent. L'interès legítim del Banc és portar un control adequat i prevenir situacions d'impagament, col·laborant en la salvaguarda del sistema financer i de l'economia en general, per això permet l'accés a la informació de solvència a terceres entitats que requereixin analitzar la solvència dels sol·licitants d'operacions de risc.\nQuins tipus d'intervenció empara aquest document? Aquest document aplica per categories d'interessats: titular d'un contracte, avaladors/garants, autoritzats i representants.\nCom obtenim les seves dades? El Banc obté les seves dades a través de les fonts següents:\nLa informació que ens facilita quan contracta i manté productes o serveis amb nosaltres, tant de forma directa com indirecta. Alguns exemples són: a través de consultes, transaccions, operacions o sol·licituds de contractes.\nFonts d'informació externes, com ara diaris i butlletins oficials, registres públics, resolucions d'administracions públiques, guies telefòniques, llistes de persones pertanyents a col·legis professionals, llistes oficials per a la prevenció del frau, xarxes socials i Internet, així com de terceres empreses a les quals hagi donat consentiment per a la cessió de les seves dades a entitats de crèdit, financeres i d'assegurances.\nEmpreses que faciliten informació sobre solvència, morositat i, en general, d'indicadors de risc financer o de crèdit.\nQuant de temps conservarem les seves dades? Tractarem les seves dades personals mentre siguin necessàries per a la finalitat per a la qual van ser recollides. Si cancel·la tots els contractes, podrà:\nRevocar el consentiment per desenvolupar accions comercials: cancel·larem les seves dades mitjançant el seu bloqueig.\nAmb aquest bloqueig, el Banc no tindrà accés a les seves dades i només les tractarà per a la seva posada a disposició de les administracions públiques competents, els jutges i tribunals o el Ministeri Fiscal i per a l'atenció de les possibles responsabilitats relacionades amb el tractament de les dades, concretament, per a l'exercici i la defensa de reclamacions davant de l'Agència Espanyola de Protecció de Dades. Conservarem les dades bloquejades durant els terminis previstos a les disposicions aplicables o, si escau, en les relacions contractuals mantingudes amb el Banc, procedint a la supressió física de les dades una vegada transcorreguts els terminis esmentats\nQui rebrà les seves dades? Comunicarem les seves dades personals a:\nEmpreses del Grup Santander amb aquestes finalitats:\nOrganismes públics competents, Agència Tributària, jutges i tribunals i, en general, autoritats competents, quan el Banc tingui obligació legal de facilitar-les.\nEmpreses col·laboradores o participades pel Grup Santander (per exemple, entitats asseguradores i gestores d'actius financers), amb les finalitats següents:\nEn cas de produir-se impagaments per part seva, es podran comunicar a empreses de solvència patrimonial, com ara Experian o Asnef, complint els procediments i les garanties que en cada moment estableixi i li reconegui la legislació vigent.\nAl marge de les comunicacions de dades anteriors, el Banc compta amb la col·laboració de tercers proveïdors de serveis que tenen accés a les seves dades personals i que tracten aquestes dades en nom i per compte del Banc com a conseqüència de la seva prestació de serveis.\nQuins són els seus drets quan ens facilita les dades? Vostè podrà exercir els seus drets d'accés, portabilitat, rectificació, supressió, limitació, oposició i a no ser objecte d'una decisió basada únicament en el tractament automatitzat. Així mateix, podrà revocar en qualsevol moment el consentiment prestat.\nDavant de qui pot exercir les seves reclamacions relacionades amb la protecció de dades? Es podrà adreçar sempre al Delegat de Protecció de Dades/Oficina de Privacitat del Banc.\nINFORMACIÓ SOBRE PROTECCIÓ DE DADES ESPECÍFICA PER A HEREUS I BENEFICIARIS\nPas 1. SOL·LICITUD DE CERTIFICAT DE POSICIONS TITULARITAT D'UN MORT\nPot consultar tota la informació ampliada sobre la protecció de dades, inclosa la manera d'exercir els seus drets, a l'enllaç següent: https://www.bancosantander.es/ca/aviso-legal/proteccion-datos-herederos-beneficiarios.\nPas 2. TRAMITACIÓ DE LA TESTAMENTARÍA\nPot consultar tota la informació ampliada sobre la protecció de dades, inclosa la manera d'exercir els seus drets, a l'enllaç següent: https://www.bancosantander.es/ca/aviso-legal/protecccion-datos-testamenterias.


query_builder 14 març 2013 10:48\nEl Departament d'Agricultura organitza diverses jornades tècniques adreçades al sector agrari els propers dies arreu de Catalunya\nEl Departament d’Agricultura, Ramaderia, Pesca, Alimentació i Medi Natural (DAAM) ha organitzat per a la setmana vinent diverses jornades i seminaris tècnics arreu de Catalunya adreçades al sector agrari, dins del Pla Anual de Transferència Tecnològica (PATT).\nAixí, el Departament participa àmpliament en les jornades tècniques programades en el marc de la 141a edició de la Fira de Sant Josep de Mollerussa, que dissabte inaugurarà el conseller Josep Maria Pelegrí, i on, a banda de les jornades que se celebraran demà divendres i el cap de setmana i que ja es van anunciar la setmana passada, dilluns vinent, a les 9:00 hores, tindrà lloc la jornada ‘Mecanització dels farratges: alfals’, a la Sala d’actes del Centre Cultural (carrer Ferran Puig, 15); a els 11:00 hores, la titulada ‘Gestió telemàtica ramadera’, a la sala 1 dels Pavellons Firals; a les 16:00 hores, el director general de Desenvolupament Rural, Jordi Sala, participarà en la presentació i inauguració de la titulada ‘Solucions energètiques en les comunitats de regants’; i també a les 16:00, l’esmentada sala d’actes del Centre Cultural acollirà la jornada ‘Característiques generals de la producció i la sanitat bovina de carn i de llet. Futur de la producció de carn bovina’.\nDimarts, 19 de març, el director general d’Agricultura i Ramaderia, Miquel Molins, inaugurarà la jornada ‘Eines per a optimitzar els costos de les dejeccions ramaderes a l’explotació’, a la sala 2 dels Pavellons Firals, a les 10:00 hores, quan el director general d’Alimentació, Qualitat i Indústries Agroalimentàries, Domènec Vila, a la sala 1 dels mateixos pavellons, inaugurarà la jornada ‘La venda de proximitat de productes agroalimentaris’ amb una intervenció sobre ‘L’acreditació del sistema de vende de Proximitat’ i, a les 11:00 hores, moderarà la taula rodona ‘La venda de proximitat de productes agroalimentaris: una realitat emergent. Visió del sector’; i el mateix dia, a partir de les 16:00 hores, la sala 1 acollirà la jornada ‘Tendències de l’alimentació a Catalunya’, organitzada per la Fundació del Món Rural per a presentar l’estudi “Present i futur de l’alimentació a Catalunya. Estudi prospectiu”, desenvolupat per un equip d’investigadors de l’Institut de Recerca en Nutrició i Seguretat Alimentària de la Universitat de Barcelona (UB), liderat pel catedràtic Dr. Abel Mariné, i que aquest presentarà amb el doctor, Joan Bosch, del mateix centre.\nD’altra banda, en el marc del Mercat del Ram de Vic se celebraran les següents jornades amb participació del DAAM i incloses en el PATT 2013. Així, l’Edifici El Sucre (carrer Historiador Ramon d’Abadal i Vinyals, 5 ) acollirà dilluns, 18 de març, a les 11:00 hores, la jornada ‘Conseqüències del nou Reial Decret d'ús sostenible de productes fitosanitaris’; dimarts, 15:45 hores, la titulada ‘Benestar animal en porcí: experiències, punts crítics i perspectives futures’; dimecres, 20 de març, a les 11:00 hores, el director general de Desenvolupament Rural, Jordi Sala, presentarà la jornada ‘Els ajuts directes a la nova PAC 2014-2020’; dijous, 21 de març, a les 16:00 hores, tindrà lloc la que du per nom ‘Gestió conjunta com a opció en zones d’alta densitat ramadera’, i divendres, 22 de març, a partir de les 15:50 hores, la ‘Jornada del cabrum i oví lleter’.\nAltres jornades previstes per a la setmana vinent:\nIntroducció a la viticultura ecològica\nCarrer Anselm Clavé, 2/n.\nMalalties de fusta de la vinya: biologia i control\nFinca Prunamala (recinte COVIDES)\nCarretera de Sant Sadurní d’Anoia a Vilafranca del Penedès, quilòmetre 1.\nSabem què declarem? Eines informàtiques per ajudar-nos a gestionar la DUN\nSala d’actes del Parc Natural dels Aiguamolls de l’Empordà\nCarretera de Sant Pere Pescador, quilòmetre 13,6.\nVI jornada d’esporga d’olivera al Baix Ebre i Montsià (jornada de camp)\nLloc de trobada: ADV de l’olivera\nPlaça Mossèn Ovidi Tobies, 6-8 (antigues Escoles del 13 de Gener).\nFinalment, val a dir també que el Departament ha organitzat per dijous vinent, 21 de març, una visita tècnica a la XI Fira Internacional de Producció Animal (FIGAN), que se celebra als pavellons de Fira de Saragossa (autovia A-2, quilòmetre 311), de la capital aragonesa, i amb sortida a les 9:00 hores des del Centre de Capacitació Agrària de Gandesa, on es preveu arribar a les 20:00 hores.


12/01/2022 - Autor: BCN LEGAL GROUP\nLa norma va entrar en vigor al dia 31 de desembre de 2021, a excepció d'unes certes matèries que entraran en vigor als tres mesos de la seva publicació\nEl proppassat 30 de desembre és va publicar al BOE el Real Decreto-Ley 32/2021 denominat de “Medidas urgentes para la reforma laboral, la garantía de la estabilidad en el empleo y la transformación del mercado de Trabajo”, que vulgarment es coneix com a modificació de la Reforma Laboral.\nLa norma va entrar en vigor al dia 31 de desembre de 2021, a excepció d'unes certes matèries que entraran en vigor als tres mesos de la seva publicació, i de manera resumida, té com a principals novetats les següents:\n1. Contractes temporals: Desapareix el contracte per obra o servei i es redefineixen el contracte per circumstàncies de la producció i per a substitució del treballador (antiga interinitat).\nS'endureixen les sancions per contractació temporal fraudulenta, que s'imposaran per cada empleat.\n2. Contractes formatius: Es redissenyen els contractes formatius. Es regula el contracte de formació en alternança (per a compatibilitzar l'activitat laboral amb els processos formatius) i el contracte destinat a adquirir una pràctica professional adequada als nivells d'estudis (amb una durada màxima d'un any).\n3. Contractes fixos discontinus: Es potencia aquesta figura enfront dels temporals. Es pot concertar per a la realització de treballs estacionals o vinculats a activitats de temporada, per al desenvolupament d'aquells que no tinguin aquesta naturalesa però que, sent intermitents, tinguin períodes d'execució certs, determinats o indeterminats. Poden utilitzar-se per a l'execució de contractes que, sent previsibles, siguin part de l'activitat ordinària de l'empresa.\n4. ERTO i Mecanisme XARXA: Es modifica la regulació dels ERTO (especialment els de força major) i es crea l'anomenat Mecanisme Xarxa de Flexibilitat i Estabilització de l'Ocupació amb dues modalitats, cíclica i sectorial, que han d'activar-se pel Consell de Ministres per a permetre la reducció de jornada o suspensió de contractes, incloent un fons per al finançament de prestacions i exempcions de cotitzacions a la Seguretat Social i costos de formació.\n5. Negociació col·lectiva i convenis col·lectius: Es manté la prioritat aplicativa del conveni empresarial respecte dels convenis sectorials excepte en el relatiu a la quantia del salari. Es recupera la ultraactivitat indefinida del conveni: denunciat i conclosa la durada d'aquest, sense que hi hagi acord o solució per a un nou conveni, es mantindrà la seva vigència.\n6. Subcontractació de serveis: El conveni col·lectiu d'aplicació per a les empreses contractistes i subcontractistes serà el del sector de l'activitat desenvolupada en la contracta o subcontracta, amb independència del seu objecte social o forma jurídica, tret que existeixi un altre conveni sectorial aplicable. El conveni d'empresa només podrà aplicar-se per la contractista o subcontractista si determina millors condicions salarials que el sectorial que resulti d'aplicació.\nPer a qualsevol dubte o aclariment al respecte, poden posar-se en contacte amb el nostre despatx al telèfon 938706756 i els nostres professionals l’informaran adequadament.


28.02.2015 | 09:00\nA l'Associació de Pensionistes i Jubilats de Taialà\nJUANI BACHILER ÁVILA. GIRONA.\nEl motiu d'aquest escrit és ben simple. Som una veïna de Girona i un veí de les Planes d'Hostoles que volem deixar constància del nostre agraïment als voluntaris que cada ?diumenge, de manera desinteressada, regalen una part del seu temps lliure a un bon grup de persones que gaudeixen del ball i la música a la seva llar. Gràcies.\nGràcies pel tracte amable, pel bon ambient, per les rialles compartides, per la disponibilitat total, per l'energia i la marxa, per la dedicació, per la perseverança, per la confiança. Per haver-nos obert un dia les portes a unes amistats noves.\nRegaleu temps i esforços avui, en ple segle XXI. Potser no està gaire de moda... i això ens fascina.\nLa nostra més sincera gratitud a tots i cadascun dels voluntaris que, arreu, fan d'aquest món un lloc més acollidor i humà.\nDiuen, diuen, diuen!\nL'expresident Jordi Pujol, la seva esposa Marta Ferrusola i el primogènit Jordi, acudiren a la Comissió d'investigació del Parlament, on havien estat citats a declarar.\nEl patriarca digué que no declararia res de nou, es va refermar en el contingut de la seva confessió del 25 de juliol, el que ja havia declarat en la compareixença del 26 de setembre i la declaració al Jutjat del 17 de gener. De les acusacions de què és objecte, va emprendre una cançoneta, repetitiva, "diuen, diuen, diuen", i s'ha de demostrar, i estar orgullós de la seva trajectòria política.\nL'esposa tampoc gaire cosa, negant totes les acusacions i va dir unes frases que passaran a fer història: "nosaltres no en tenim ni cinc", "em fa molta pena aquest diàleg, molta pena. Catalunya no s'ho mereix" i "els fills van amb una mà al darrere i una altra al davant".\nFinalment apareix l'estrella de la funció, el primogènit Jordi, per sorprendre! Va fer una extensa declaració dels seus negocis, societats, cotxes, etc., donant lliçons a la concurrència de com s'han de fer les coses, definint-se com a "dinamitzador econòmic". Nega totes les acusacions, no aclareix res de nou del llegat de l'avi, i el que no contesta diu que ho farà al jutjat de Barcelona on està citat.\nSi la Comissió esperava treure alguna novetat, varen quedar amb les ganes. Demostren que tenen molt a amagar, si no fos així, no hi hauria problema a posar les cartes de cara amunt i sobre la taula. Es nota la intervenció de la defensa després de la confessió del dia 25 de juliol: d'anar amb el cap cot, ara han passat a ser víctimes d'una caça de bruixes de la classe política. No ens ho creiem, haurem d'esperar les resolucions judicials, tot i que potser tampoc ens porten realment a la veritat. Justícia ja!\nF. Xavier Roca Font. Palau-Saverdera.\nLlegint les últimes notícies de la premsa, sentències del Tribunal Constitucional, inhabilitació del jutge Vidal, i ja no cal esmentar l'actitud dels parlamentaris del país veí quan un representant català parla, cada vegada queda més clar que som una nació, i que puguem decidir el què volem i cap on volem anar, esperem que els nostres representants polítics deixin de banda les seves diferències ideològiques i que les pròximes eleccions siguin definitives.\nUn mal presagi,president Mas\nMateu Frigoler Teixidor. Canet d'Adri .\nHo he de dir, m'avergonyeixo que el nostre president Mas anés a la carnavalesca inauguració de la satànica MAT acompanyat de dos personatges tan contraris a la independència catalana. El Mariano en el seu discurs sense plasma ja li ha fotut en cara, i el català renegat Valls hi ha posat la cullerada, res de murs ni fronteres, "España Una Grande y Libre". Una MAT que s'ha carregat uns dels paratges més bonics de la nostra terra. Una autopista elèctrica de gegantines torres i cablejat que ha tingut des de sempre una forta oposició amb multitudinàries manifestacions a Perpinyà i Girona, amb centenars d'impugnacions i advocats pagats pel poble. Tot s'ho han passat pel forro, la veu del ciutadans només compta en temps electorals. Un projecte ple d'enganys i mentides en una terra amb la meitat de les fàbriques tancades on la força elèctrica ja no farà falta mai més. Un petit exemple el tenim en qualsevol poble abans industrial com ara Salt. Les fàbriques Coma i Cros i Gassol consumien tanta potència com tot el poble, on són ara aquesta gent? I així podríem comptar centenars de pobles més. A Catalunya sobra energia i la paguem molt cara, president. Ho sento, Molt Honorable, amb la seva actuació d'avui li nego el meu vot per sempre i espero que tots els perjudicats per aquest sinistre projecte facin el mateix.


El virus no atura la Síndica\nYou are here: Home / Dia a dia / Política / Societat / El virus no atura la Síndica\nLa Síndica Isabel Marquès a l’escola Ramon Pont.\nMalgrat la situació de pandèmia d’aquest 2020, l’Oficina de la Síndica Municipal de Greuges de Terrassa ha seguit atenent tota la ciutadania que ho ha necessitat, durant alguns períodes des del teletreball i abandonant l’espai físic de la Masia Freixa, tot i que potenciant els contactes telefònics o a través d’altres canals telemàtics com el correu electrònic o els missatges rebuts a la bústia de la pàgina web de la Síndica.\nUna vegada superat el confinament i l’estat d’alarma, i disposant de les mesures sanitàries per poder atendre presencialment de nou totes les persones, es va tornar a rebre-les personalment per escoltar les seves queixes o consultes, o bé per resoldre una necessitat d’informació i assessorament sobre temes molt diversos que els neguitejava de forma molt important sense saber on dirigir-se per resoldre’ls.\nEn tot moment s’ha volgut fer un acompanyament de situacions molt complicades en uns moments molt adversos, tot considerant un factor humà el dret que té la ciutadania a la informació i l’assessorament per tal d’obtenir l’ajuda necessària perquè es puguin resoldre els seus problemes, intentant oferir respostes a totes les temàtiques plantejades o àmbits de conflicte, tant si s’afecta directament per obrir un greuge com si només s’assessora.\nAquestes intervencions pretenien tranquil·litzar i ajudar les persones afectades que recorrien a la Síndica Municipal de Greuges de Terrassa per exposar els seus neguits o consultes. Moltes consultes sovint no es poden afegir a les estadístiques de la Memòria Anual pel fet de no ser directament relacionades amb les funcions principals, però són considerades una acció del tot necessària per solidaritat i ajuda a les persones.\nCal atendre totes les persones i oferir -los suport, escolta i ajuda. La necessitat de resposta a les preguntes o als missatges és una mostra d’empatia necessària en els temps complicats que estem vivint actualment. El silenci o la falta d’atenció davant d’una queixa o greuge és un error que cal corregir per a la millora de la convivència i la garantia dels drets de tota la ciutadania.\nAl llarg de l’any 2019, a l’Oficina de la Síndica Municipal de Greuges de Terrassa va atendre unes 1.400 persones, de les que més de la meitat han estat consultes i assessoraments sense la necessitat d’obrir una queixa formal, tot i que finalment es van obrir més de 180 greuges a treballar amb l’Ajuntament per valorar conjuntament com es poden resoldre.\nLes sessions formatives d’Educació en Valors a les escoles han disminuït sensiblement aquest any 2020 a causa de les mesures de protecció sanitària de les persones, però l’any passat es van fer 9 sessions a més de 550 alumnes d’escoles de Terrassa. Destaca el fet que durant el confinament alguna escola ha treballat temes de drets humans des de casa seva i quan sigui possible es farà públic el resultat de les seves reflexions i propostes de millora a la ciutat de Terrassa.\nEl número més gran de greuges enviats a l’Ajuntament de Terrassa estan relacionats amb la falta de resposta a instàncies presentades per la ciutadania, almenys en 28 casos l’any 2019 per manca de contestació després d’esperar els tres mesos necessaris i poder fer la reclamació formal. Aquest augment significatiu, demostra que la ciutadania cada vegada més coneix millor els seus drets i lluita per defensar-los.\nLa millora de les relacions democràtiques entre l’equip de govern municipal i la ciutadania també passa per complir l’obligació de contestar totes les instàncies presentades per les persones a Terrassa. I des de la Sindicatura Municipal de Greuges de Terrassa se seguirà treballant per la promoció i defensa de tots els drets de la ciutadania.\nCanals de contacte directe amb la Síndica:\nTelèfon: 937 397 078\nCorreu electrònic: sindica.greuges@terrassa.cat\n[Philippe Liria] Vacunes i debats


Marc Carmona: “Estem molt contents d’haver vingut a Indonèsia” - FC Barcelona\nHomeSeccionsFutbol SalaPrimer EquipNotíciesMarc Carmona: “Estem molt contents d’haver vingut a Indonèsia”\nMarc Carmona: “Estem molt contents d’haver vingut a Indonèsia”\nEls blaugranes, conscients de la importància del Club a tot el món\nEl Barça ha generat una gran expectació a Indonèsia / FOTO: BUNG ANDRIE\nAquest migdia s’ha celebrat la roda de premsa oficial amb la presència del tècnic Marc Carmona i del capità Paco Sedano. La expectació ha estat màxima entre els mitjans indonesis i la sala preparada per a la conferència de premsa era plena a vessar. Els mitjans locals estan molt interessats en el FC Barcelona com a institució i estaven al dia dels canvis a la plantilla del futbol sala.\nCarmona: “Estem molt contents d’haver vingut a Indonèsia”\nCarmona ha declarat: “Estem molt contents d’haver vingut a Indonèsia. Aquest any hem pogut fer-ho gràcies al calendari. Estem a la nostra tercera setmana de preparació encara i aquests tres partits ens serviran per anar preparant-nos”. El tècnic és conscient de la importància del FC Barcelona arreu del món, i per això ha comentat: “Esperem que al final del torneig els aficionats hagin pogut veure la qualitat dels nostres jugadors i ensenyar què és el futbol sala de primer nivell”.\nPer la seva banda, Sedano ha declarat: “Estem encantats d’estar aquí i de la rebuda que hem tingut. No ens ho esperàvem; va ser magnífica i ens va fer sentir com a casa. Anar tan lluny de Barcelona i veure tants aficionats culers et parla de la universalització del Club. És una rebuda molt maca que no esperàvem i estem molt agraïts”.\nClínics de futbol sala\nA banda dels tres partits de preparació, l’equip farà un entrenament a portes obertes avui, dijous, i dissabte i diumenge, uns clínics de tecnificació per a un centenar de jugadors d’entre 15 i 17 anys. A més, tècnics de futbol sala locals assistiran a un clínic que Marc Carmona i els seus ajudants, juntament amb alguns jugadors de l’equip, faran per ensenyar els secrets d’aquest esport. “Malgrat que no tindrem temps suficient per ensenyar-ho tot, crec que mirarem d’ensenyar-los tot allò que nosaltres hem estat fent des de petits. Podrem ensenyar una mica de la tàctica del nostre esport i de la tècnica; de la tàctica i de la forma que tenim de treballar allà”, ha assenyalat Sedano.\nAbans de la roda de premsa, el FC Barcelona ha conegut la pista on jugarà tres partits de preparació, a banda de fer uns clínics per a jugadors i tècnics. Després del llarg viatge fins a Jakarta, els tècnics blaugrana han preparat una sessió de recuperació més que tècnica. Carmona i el seu ‘staff’ han preferit recuperar físicament els jugadors abans de fer un treball específic de càrrega.\nEls rivals del Barça\nAvui s’han confirmat els horaris i els rivals del FC Barcelona en aquesta gira asiàtica. Finalment la selecció d’Indonèsia no serà un dels equips participants en aquest torneig.\nTotes les hores són locals (cinc hores més que a Barcelona).\nÈxit del clínic per a nens a Jakarta\nVictòria en el primer compromís a Indonèsia (14-2)\nVisita del Barça de futsal al diari 'Bola'


El coure que retarda els trens | Espanya | EL PAÍS Catalunya\nEl coure que retarda els trens\nEl robatori d'aquest metall cau al nivell més baix del lustre per la caiguda del seu preu\nMadrid 26 JUL 2015 - 10:39\tCEST\nCoure confiscat per la Guàrdia Civil en una operació a Madrid i València l'any passat.\nEl cotxe anava ple. Als agents no els va costar gens apreciar l'excés de càrrega. Amb un cop de vista n'hi va haver prou per aixecar les sospites i fer-lo parar. I no van fallar: els Mossos d'Esquadra van trobar 500 quilos de coure robat a l'interior d'un vehicle que venia de sostreure'l del traçat de l'AVE que discorre paral·lel a l'A2, prop de Sant Vicenç dels Horts (Barcelona), on van detenir els tres ocupants. Una intervenció més de l'any passat d'un cos acostumat a aquests delictes. Com la Policia i la Guàrdia Civil, que sumen ja gairebé 70.000 intervencions des de 2012. Encara que ara s'enfronten a un escenari diferent. "La caiguda del preu del material als mercats internacionals s'ha traduït en un descens dels robatoris", sentencia un informe intern de la Secretaria d'Estat de Seguretat.\nI les empreses ferroviàries, elèctriques i de telecomunicacions sospiren una mica més alleujades. Són l'objectiu principal d'aquests lladres. Encara que les conseqüències de les seves accions també les pateixen els ciutadans. Com els del petit poble d'Osca d'Ontinyena, on els seus prop de 600 veïns es van quedar sense telèfon fix gairebé tot el mes d'abril després que robessin el cable de coure. O els que passen el temps a les andanes de tot Espanya, on els trens van acumular només el 2014 més de 833 hores de retard per aquests delictes, segons dades d'Adif (773 en les línies convencionals i 60 en les d'alta velocitat).\n"Registrem una mitjana diària de tres substraccions d'aquest tipus", assenyala un portaveu d'Adif, la companyia pública a la qual ja han espoliat més de 1.200 quilòmetres d'aquest metall des de 2011. "L'any passat van ser 339 quilòmetres. Un material per valor de més de 10,4 milions d'euros", afegeixen aquestes mateixes fonts, que incideixen que només en recuperen el 20%: "Però la majoria no pot reutilitzar-se".\nLes forces de seguretat consideren aquests robatoris un "problema de primer ordre", ja que generen "potencials situacions de perill" en infraestructures clau. "Tenen grans repercussions d'índole social a causa del caràcter de servei públic que presten les companyies perjudicades", remarca l'informe intern de la Secretaria d'Estat. Un document que reflecteix com els agents dels diferents cossos van detenir l'any passat més de 2.300 persones per aquest delicte —una xifra inferior dels 3.510 de 2013, els 2.699 de 2012 i els 2.925 de 2011—.\nMolts d'aquests delinqüents pertanyen o provenen del gremi de la construcció\nInformi intern de la Secretaria d'Estat de Seguretat\n"Entre un 60% i 70% són espanyols; entre un 20% i 30%, romanesos; i al voltant d'un 2%, marroquins", postil·len fonts policials, que incideixen que "molts d'aquests delinqüents pertanyen o han pertangut al gremi de la construcció. O formen part de les empreses afectades pels robatoris". Una vegada han aconseguit el material, el venen "principalment" a ferrovellers, que al seu torn el col·loquen entre els qui poden "recuperar-lo" o "transformar-lo" per a un altre ús.\nPerò, a més, els grups organitzats transnacionals també s'han sumat ja a aquesta pràctica, que donen sortida al coure a Alemanya, la Xina, països de l'antiga Europa de l'est (com Romania, Hongria i Bulgària) i a nacions emergents (el Brasil, l'Índia i Turquia, principalment).\nCatalunya, principal afectada\nDavant aquest problema, les forces de seguretat han centrat la seva atenció principalment a Catalunya. "Aquesta comunitat es troba al capdavant del nombre total de robatoris. En els últims dos anys, el 37,7% dels delictes vinculats amb el robatori de coure que afecten les grans xarxes i infraestructures de serveis han tingut lloc en aquesta autonomia", recalca la Secretaria d'Estat. "Una de les causes que podrien explicar aquest fet és l'elevada densitat de línies ferroviàries que travessen Catalunya, en relació amb la seva superfície", continua Adif.\nEls robatoris a Espanya, al detall\nXarxa ferroviària. Adif suma més de 5.100 robatoris de coure des de 2011 a mitjans 2015. En total, va perdre 1.223 quilòmetres d'aquest material.\nXarxa elèctrica. Endesa va patir 6.500 robatoris entre 2013 i 2014 per valor de més de 22 milions d'euros. Iberdrola va registrar l'any passat gairebé 500 robatoris. I Gas Natural-Fenosa prop de 100.\nEncara que la Generalitat i el Govern central tenen visions diferents. I enfrontades. El conseller d'Interior, Jordi Jané, afirma que "la xarxa ferroviària creua a Catalunya per llocs on hi ha molta densitat de població, on hi ha naus a prop de les vies de tren en les quals es camufla la mercaderia amb rapidesa". Interior ataca, en canvi, directament les institucions catalanes en l'informe intern de la Secretaria d'Estat de Seguretat: "Les xifres de delicte en aquesta comunitat semblen desproporcionadament altes i molt desviades de la mitjana nacional. Tot això apunta una gestió deficient de les polítiques de seguretat a Catalunya i l'existència d'un problema de seguretat ciutadana en relació amb la protecció d'aquestes infraestructures".\nEl PP català ha demanat la compareixença del conseller. “Sembla que hi ha cert interès del Govern català perquè es produeixin incidències al servei de Rodalies”, ha assegurat.


El tarragoní: Engrescadora cobla Sant Jordi\nEngrescadora cobla Sant Jordi\n[Un dos i seguit, 12-10-12]\nRecordo que ara deu fer uns vint-i-cinc anys, arran de la presentació d’un nou disc de sardanes amb un contingut i una carpeta que aleshores eren trencadors i una aposta evident pels autors joves, una persona amb una llarga experiència en el món de la cobla va manifestar-me el seu escepticisme sobre l’encert en la tria de la cobla que havia fet l’enregistrament. Era una formació apareguda no feia gaire, plena de joves valors, alguns dels quals després han fet cap a cobles importants, com La Principal de la Bisbal, per exemple.\nAquell personatge, que puc assegurar que no parlava amb mala intenció ni sense coneixement de la matèria, potser la va encertar en el sentit que en aquell moment alguna altra cobla hauria “venut” més el disc, però el temps, i sobretot la feina ben feta, van invalidar totalment les seves suspicàcies. La cobla que ens ocupa va anar adquirint renom gràcies a la seva qualitat interpretativa creixent, tant, que a hores d’ara són molts els que pensen que ja fa temps que ha esdevingut la millor, fins i tot comparant-la amb noms mítics i amb històries venerables com les més conegudes cobles-orquestres gironines.\nTal i com molts oïdors hauran endevinat, estic parlant de la cobla Sant Jordi, una formació que assumeix repertoris que destaquen no només per la seva dificultat, sinó per la novetat o perquè signifiquen obrir nous camins per a la cobla, sovint desenvolupats amb acompanyants atípics però suggestius. Treballa amb músics i músiques en principi aliens a la cobla: els directors convidats més diversos, grups folk, cantautors com Roger Mas o Pascal Comelade, el guitarrista flamenc Niño Josele, músics de jazz... De tot plegat, em quedo amb el més important: que, mantenint sempre un alt nivell qualitatiu, trenquen motlles i invaliden prejudicis. Engrescador, sens dubte.\nPublicat per Angel López Lluís a 21:49\nDeixant el nom de Tarragona ben amunt\n“Toc de Dansa”, novament campiona de Catalunya


L'Ajuntament de Vila-real convoca als veïns i veïnes a plantejar les seues propostes per a la ciutat en la huitena edició dels Pressupostos Participatius. A partir d'aquest pròxim dilluns 14 d'octubre i fins al dia 20 estarà obert el termini per a plantejar les idees i projectes amb la finalitat que siguen inclosos en els comptes municipals de 2020.\nLa Regidoria de Participació Ciutadana que dirigeix Miriam Caravaca ha tancat ja el calendari que marcarà el procés participatiu i que, una vegada recollides les propostes, continuarà amb una primera selecció tècnica d'aquestes. Així, del 21 al 25 d'octubre es realitzarà aquesta anàlisi en la qual “es descartaran els projectes que no siguen viables legal o econòmicament i es fusionaran aquelles idees que siguen similars o complementàries”, assenyala la regidora.\nEl següent pas serà la celebració d'una jornada per al debat i defensa de les propostes, que s'ha programat el dia 26 d'octubre, i a la qual es convidarà a les entitats i ciutadans que hagen plantejat projectes perquè puguen exposar-los i defensar-los davant la resta de participants. La regidora de Participació Ciutadana farà extensiva aquesta invitació als representants del Consell de Xiquets i Xiquetes amb els qui té previst reunir-se aquest pròxim dilluns. “Volem que els més joves també s'impliquen en l'elaboració dels pressupostos municipals i ens aporten la seua visió de futur per a la ciutat”, remarca Miriam Caravaca, qui aquest dilluns traslladarà personalment al Consell de Xiquets i Xiquetes la invitació perquè s'impliquen en el procés de Pressupostos Participatius “i que se sumen a la jornada de debat del pròxim 26 d'octubre”.\nEls projectes que resultaran triats en aquesta jornada se sotmetran a una votació oberta a la ciutadania del 4 al 10 de novembre. Aquesta votació es realitzarà per via telemàtica i podran participar tots els veïns i veïnes majors de 16 anys. Finalment, el 15 de novembre es farà públic el resultat de les propostes que hagen obtingut major nombre de vots i que es tindran en compte de cara a l'elaboració dels pressupostos municipals de 2020.\nFinalment, la regidora de Participació Ciutadana ha animat als veïns i veïnes a involucrar-se en el procés dels comptes participatius i ha recordat que “des de l'Ajuntament creiem a donar veu a les entitats veïnals i als propis ciutadans perquè de la seua mà podem treballar per a anar millorant la nostra ciutat dia a dia”.


Per Laura Masramon 29 març 2021 abril 13th, 2021 Cap comentari\nDels clàssics a l’avantguarda\nL’enclavament estratègic entre mar i muntanya i la proximitat amb França i la nouvelle cuisine française, van propiciar el naixement de l’avantguarda gastronòmica catalana en terres empordaneses als anys 60. Descobrirem i tastarem aquest llegat gastronòmic figuerenc acompanyat de vins empordanesos a l’alçada del cobert. Al llarg de l’any 2021 engegarem diversos itineraris perquè certament Figueres és una ciutat molt rica en gastronomia i el seu centre urbà, tot peatonal, amaga molts racons comestibles. Les rutes enogastronomiques de Figueres les organitzen l’Ajuntament de Figueres i Laura Masramon, i algunes s’integren en el programa del Festival Vívid 2021 del Patronat de Turisme Costa Brava Girona.\nL’itinerari Torre Galatea comença a El Motel, el restaurant de l’Hotel Empordà, on tastarem un tòtem del vi empordanès acompanyat d’un platet dels clàssics del mític restaurant, de la mà del Sr. Subirós. Tot seguit ens aturarem a la gran taula del restaurant Integral per fer un viatge al futur i tastar les seves propostes veganes maridades amb un vi de mínima intervenció i de màxima tipicitat empordanesa. Acabarem davant la Torre Galatea, a tocar de les noves lletres de la ciutat de Figueres, per tastar un vi encara més trencador, mentre expliquem algunes anècdotes dalinianes tot admirant l’obra arquitectònica que engloba el Museu Dalí de Figueres.\nItinerari Seu DO Empordà\nAquest itinerari comença a la nova seu del Consell Regulador de la Denominació d’Origen Empordà, que sempre ha estat a Figueres però ara es trasllada a l’antiga oficina de turisme, punt neuràlgic de la ciutat, amb molta visibilitat i fàcil aparcament. Per inaugurar-la destaparem un vi festiu tot mostrant les característiques de la regió vinícola. Tot seguit farem cap a Can Jeroni, un magnífic restaurant de cuina tradicional situat a la plaça del gra, on dimarts, dijous i dissabtes al matí s’hi fa mercat de fruites i verdures de proximitat, una joia pel paladar! Acabarem al restaurant Bocam, on tastarem algunes de les seves creacions culinàries de fusió, maridada és clar amb un vi empordanès alegrement mediterrani.\nUs demanem que ens informeu al moment de fer la reserva\nDisponible amb reserva prèvia de mínim 3 dies d'antelació\n15 persones. Per restriccions covid de moment els grups seran de màxim 6 persones.\nDivendres 2 d’abril a les 11h. Itinerari Torre Galatea. ENTRADES EXHAURIDES\nDissabte 3 d’abril a les 11h. Itinerari Torre Galatea. ENTRADES EXHAURIDES\nDiumenge 4 d’abril a les 11h. Itinerari Seu DO Empordà. ENTRADES EXHAURIDES\nDissabte 1 de maig a les 11h. Itinerari Torre Galatea. ENTRADES EXHAURIDES\nDiumenge 2 de maig a les 11h. Itinerari Seu DO Empordà.\nDijous 24 de juny a les 11h. Itinerari Torre Galatea.\nDivendres 25 de juny a les 11h. Itinerari Seu DO Empordà.\nDissabte 26 de juny a les 11h. Itinerari Torre Galatea.\nProperes dates d’estiu pendents de publicar.\nLa teva sommelier personal especialista en enoturisme i oleoturisme a l'Empordà. Divulgadora de la cultura del vi i de l'oli a través de la comunicació, el turisme formatiu i l'assessorament. Crec que tot en el vi és comunicació i sensibilitat, la clau per connectar amb les persones i una oportunitat per recuperar les nostres arrels.\nNext PostPer Nadal, vins i rialles\nNou espai enoturístic a l’Empordà


Notícies :: Notícies de custòdia :: Núria Valls, de l'Associació Adeffa: "No hi ha un animal més important que un altre."\nNúria Valls, de l'Associació Adeffa: "No hi ha un animal més important que un altre."\nDijous 30\tGener 2020 - 10:56\nLa Núria Valls i l'Oriol Coma eren dues joves biòlegs de Sabadell que es van conèixer treballant amb els animals del Museu de la Ciència de Barcelona. El 1994 van decidir traslladar-se la masia de Camadoca a Santa Maria de Merlès. No era l'objectiu inicial pel qual es van mudar, però aviat van començar a posar en pràctica projectes de conservació de la natura, en particular amb nàiades\nAviat es van sumar a la iniciativa col·laboradors i voluntaris i van anar lligant projectes. El 2006 van decidir constituir-se com a Associació de Defensa i Estudi de la Fauna i Flora Autòctona (ADEFFA). Tot i estar sempre vinculada a l'entitat, ha anat compatibilitzant la seva dedicació també amb la seva activitat com a infermera especialitzada en salut mental. '\nCom va néixer Adeffa?\nQuan vam venir a viure a la masia i vam començar a fer projectes, amb les nàiades, amb els crancs, etc, vam anar engrescant gent: persones amants de la natura, preocupades pel que estava passant amb els rius, de tots els perfils. Compartíem la idea de ser associació i a més era quelcom pràctic de cara al finançament. Som gent de la comarca i també de més lluny, actualment 60 famílies sòcies, al voltant de 200 persones. La que ha estat presidenta durant molts anys és cuinera.\nQuina és la seva missió?\nLa nostra missió és vetllar per la defensa i conservació de la fauna i flora autòctona del territori, amb especial incidència en la fauna i flora dels rius, i la preservació del medi ambient com a bé social i general, tant en l'àmbit d'hàbitats com en l'àmbit de flora, fauna, gestió de recursos i residus i gestió de bio invasor.\nFem servir diversos recursos com el voluntariat ambiental, la custòdia del territori i l'educació ambiental.\nEns centrem en les espècies amenaçades i els seus hàbitats.\nEn quins espais naturals actueu?\nEns movem sempre amb espècies de l'hàbitat fluvial, i fem actuacions en diferents espais,\nHem fet moltes actuacions a la Conca del Llobregat, sobretot de nàiades i cranc. Últimament estem amb l'almesquera al Pirineu, amb el cavilat a la Vall d'Aran, amb la libèl·lula macromia vam anar als Ports. Depèn molt de les espècies amb les quals treballem. No ens cenyim a un lloc concret. Tot i que la major part d'educació ambiental i cria d'espècies la fem a Camadoca a Santa Maria de Merlès, però quan hem de restaurar un hàbitat ens desplacem. Lluçanès, Berguedà i Catalunya central actuem molt però també fem actuacions a altres indrets de Catalunya i també de fora.\nQuins són els principals problemes que us heu trobat?\nHem trobat bastant de suport de l'administració, pel tipus de projectes amb espècies amenaçades. Però després trobem problemes de finançament i per poder tenir personal.\nTambé crec que una dificultat és portar endavant projectes durant molts anys: és més fàcil aconseguir el finançament per començar i posar en marxa, però és més difícil garantir la continuïtat d'un projecte d'anys.\nTeniu espais en custòdia?\nSí, tenim molts espais de canals i afluents a la riera de Merlès i a la conca del Llobregat. Sobretot de custòdia fluvial, amb les pastures vora el riu. Són espais als quals cal compatibilitzar el pas del bestiar cap al riu però tenir cura que no destrossin tot al trepitjar.\nQuin són els vostres projectes principals?\nTenim uns 20 projectes engegats sobre conservació d'espècies, i també d'educació ambiental. No només a la masia de Camadoca, sinó que també anem a les escoles.\nEl projecte Flueix de voluntariat ha rebut un reconeixement del premi Girbau: fem voluntariat ambiental en espais de custòdia fluvial, amb persones en risc d'exclusió social i persones amb discapacitat. A Camadoca tenim el Centre de Fauna d'animals no recuperables, i fem hackings.\nQuantes persones componen l'entitat\nAra hi ha uns 60 socis familiars (al voltant de 200 persones), 3 persones a la junta directiva, i 3 persones treballant. Tenim dos voluntaris estables, però a les crides de voluntariat que fem amb els crancs hi venen al voltant de 600 persones.\nA part d'aquestes jornades també fem crides de voluntariat de recollida de brossa, fem tallers de natura de conservació de fauna, i el projecte de voluntariat Flueix, on es planta, es tallen invasores i es posen caixes niu. També tenim un projecte d'aprenentatge servei, amb el que es fa un hotel d'insectes i caixes niu.\nJa sigui amb adults que amb infants, treballem molt el missatge de respecte a la natura: no fer soroll, no cridar ni traslladar elements, i la idea que els animals no s'han de tocar, molestar...ni tancar en un tupper! A Camadoca es poden observar molts animals, però el missatge és que no s'han de molestar.\nCreus que les ONG ambientals de conservació tenim prou visibilitat?\nCrec que hi ha una mica de mancança, però si ho pensem bé també passa amb altres sectors: no crec que tinguem menys visibilitat que altres. Hi ha moltes entitats culturals o socials que jo no conec, per exemple. Penso que la gent et descobreix quan hi té un interès, tant si és ambiental com és social. Si et fa falta quelcom, busques i trobes. A nosaltres ens solen trobar també perquè som centre de recollida d'espècies invasores i animals ferits.\nEl nostre repte és mantenir el present, no es tracta de créixer més. Ja abarquem molt de l'hàbitat fluvial i per tant el desig és mantenir-nos, també com a referents en educació ambiental. Actualment visiten Camadoca 5.000-6.000 escolars a l'any, i això que estem tancats de novembre al març. De Setmana Santa fins a finals d'octubre ens visita un públic familiar, fem una visita guiada juliol i agost divendres a la tarda.\nPots destacar algun moment especial que hagis viscut en aquests anys?\nM'agraden tots els moments. Camadoca és la suma de tots els moments. De la mateixa manera que no puc dir que hi hagi un animal més important que els altres. El que més m'agrada és la suma de tot: treballar amb l'almesquera al Pirineu és bonic, però també criar nàiades des del 2003.\nEl més bonic és poder estar aquí, i fer les coses amb vocació, la clau perquè es mantinguin..........\nMés, sobre...: protagonistes , Núria Valls , adeffa , protagonistes de la custòdia , protagonista de la custòdia


Màster FCVb de Vòlei Platja el 18 i 19 Juliol a Castelldefels - Vòlei Platja - Federació Catalana de Voleibol\nMàster FCVb de Vòlei Platja el 18 i 19 Juliol a Castelldefels\nAquest cap de setmana tindrà lloc a Castelldefels la celebració del Màster FCVb que s’organitza conjuntament amb Voleiboom. Aquesta prova serà de valor afegit, ja que comptarà amb speaker, grades, televisió, premis particulars per la prova i un format de competició particular on tots els partits es disputen al millor de tres sets, podent trovar més información sobre la mateixa prova a http://voleiboom.com/?page_id=11141\nAl Màster FCVb del 18 i 19 de juliol hi participaran un total de 16 parelles on totes començaran directament el dissabte. Es dividiran en quatre grups de quatre. Els dos primers de cada grup es classificaran per la segona fase que serà d’eliminatòria directe. La fase de grups i el partit de quarts de final es disputaran en dissabte i les semifinals i finals en diumenge. La competició finalitzarà el diumenge al migdia. Tots els partits de la competició es disputaran al millor de tres sets. La repartició de les parelles dins dels grups de competició es realitzarà mitjançant seeding.\nAl tractar-se d’una competició on només les 16 parelles amb millor rànquing nacional que s’inscriguin tindran accés, la FCVB i Voleiboom han acordat el següent sistema tractant d’evitar confusions, devolucions i inconvenients:\n-Fins dimecres 15 a les 20:00, “pre-inscripcions”: Límit de sol·licitud per participar en el campionat. S’haurà d’enviar sol·licitud de participació per correu electrònic a volei-platja@fcvolei.cat\n-Dimecres amb posterioritat al tancament d’aquestes “pre-inscripcions”, es comunicarà a les 16 parelles de cada gènere la seva participació al campionat i hauran de formalitzar la inscripció i realitzar el pagament al Màster (18,00€ x Jugador)\n-Dijous 16: Es publicaran els llistats de participants i horaris de joc.\nPer qualsevol qüestió que aquest document no aclareixi no dubteu en preguntar a volei-platja@fcvolei.cat


76 universitats de l’Estat espanyol ratifiquen la moratòria per no impartir graus de tres anys fins al curs 2017/2018 – Lo Campus diari\n76 universitats de l’Estat espanyol ratifiquen la moratòria per no impartir graus de tres anys fins al curs 2017/2018\nL’Assemblea General de “CRUE Universitats Espanyoles”, organització que agrupa 76 universitats d’arreu de l’Estat, entre les quals 12 de catalanes, ha ratificat la moratòria acordada pel mateix organisme ara fa un any per als graus universitaris de 3 anys per a titulacions ja existents. La moratòria serà vigent fins al curs 2017/2018 i no afectarà les titulacions de nova creació, que sí es podran impartir. CRUE ha aprovat la iniciativa per 64 vots a favor, 5 abstencions i 2 vots en contra. El president de l’ens, Segundo Píriz, ha destaca la majoria “àmplia” que ha aconseguit l’acord i ha destacat el clima de “diàleg i enteniment” de la reunió.\nPíriz ha explicat que per definir quines titulacions són noves i quines no s’utilitzarà el catàleg de títols universitaris pre-Bolonya. S’entendrà, segons ha dit el president de CRUE, que qualsevol grau amb el mateix nom que algun dels que apareix en aquest catàleg no podrà ser considerat nou. La resta seran graus de nova creació i, per tant, sí podran ser impartits. En cas de dubte serà el Comitè Permanent de CRUE, al costat de la universitat en qüestió, qui estudiï cada cas de forma individual.♦\nEnsenyament del govern català elimina les recuperacions de setembre a l’ESO


▷ ⭐El temps a Amposta⭐ - eltemps24.cat\nEl temps 24 » El temps a Amposta\nAra pots veure la previsió meteorològica de Amposta per demà, si vols veure la informació més actualitzada del temps a Amposta en aquest moment podràs veure tota la informació perquè aconsegueixis planificar la teva setmana.\nAmposta és una població de la província de Tarragona a Catalunya concretament forma part de la comarca Montsià, i compta amb 20.654 pobladors segons el cens més actualitzat. Ara tens la informació meteorològica per a les hores següents a Amposta. Podràs trobar de totes les dades de temperatura, vent i temps i cal destacar que la temperatura màxima serà de ºC i la temperatura mínima serà de ºC.\nPrevisió del temps a Amposta avui\nseguidament tens la previsió del clima per a les hores següents a Amposta tens tot el detall de temperatura, vent i temps i cal ressaltar que la temperatura màxima s’espera que sigui de ºC i la temperatura mínima serà de graus.\nPrevisió del temps a Amposta demà\nEn aquesta part de la web pots trobar les dades de la previsió meteorològica de Amposta per demà, pots veure la informació de les pròximes hores i pots observar la previsió general per al dia de demà.\nMeteorologia a Amposta per als propers dies


Lloguer, muntatge, Tarimes, Barcelona, Escenaris, Equips de só i llums .:. NEW\nEquips de so i llums\nAltres districtes i municipis\nEmpresa fundada a l’any 1984 i constituida a l’any 1986.\nLa Llauna S.C.C.L., és una empresa dedicada al muntatge i lloguer d’escenaris, empostisats, taules, cadires, equips de só i il·luminació i tot tipus de material pel desenvolupament d’actes multiculturals.\nAmb més de 20 anys d’experiència treballant per L’Ajuntament de Barcelona, en diferents actes culturals, esportius, inauguracions, festes majors, etc… i moltes empreses particulars.\nDonem un servei eficaç i seriós, donant un tracte familiar i agradable. La nostra millor garantia d’un treball ben fet, son els nostres clients que porten molts anys confiant en nosaltres.\nLa Llauna ofereix, sense cap cost per a la vostra part, servei d’assessorament amb tècnics especialitzats en actes multiculturals, els desplaçaments, visites “in situ” i les reunions que faci falta per el desenvolupament de l’acte.\nSom una empresa en expansio. Invertint constantment en material tant d’empostissats com d’ equips de só i il·luminació i resta de material, per donar cada vegada un millor servei i que els nostres clients quedin contents.\nEl magatzematge i manteniment de tots els materials està garantit per La Llauna, i fem constar que tots els materials son en perfectes condicions.


Sessió sobre les convocatòries Horizon Europe de Mobilitat Sostenible\n4 de maig 2022 a les 09:30h.\nSessió informativa sobre les convocatòries Horizon Europe de Mobilitat Sostenible\n« Digital Lunch\nPresentació de la comunitat DCA-Blockchain »\nVols presentar una proposta a les convocatòries d’Horizon Europe de mobilitat sostenible? Participa a la jornada informativa Horizon Europe Cluster 5 – Mobilitat Sostenible i de les calls obertes de SESAR, CLEAN AVIATION i EUROPE’S RAIL, que se celebra en format presencial el pròxim 4 de maig de 9.30 h a 12.00 h al Palau Robert (Sala Cotxeres). Durant la sessió, amb inscripció gratuïta, podràs conèixer de primera mà aquestes convocatòries i resoldre tots els dubtes per presentar la teva proposta.\nSi ja estàs preparant una proposta per presentar-te a alguna d’aquestes convocatòries i vols augmentar les teves probabilitats d’èxit al programa, també tindràs l’oportunitat de sol·licitar una entrevista individualitzada amb l’NCP (National Contact Point) de les temàtiques o amb un consultor d’ACCIÓ i rebre feedback per presentar una proposta guanyadora. També podràs reunir-te amb els ponents que han participat en les partnerships SESAR, CLEAN AVIATION i EUROPE’S RAIL.\nPer demanar reunió amb l’NCP o qualsevol dels tres ponents de les partnerships, marca la casella en fer la inscripció i des d’ACCIÓ es posaran en contacte amb tu. Les reunions de 15 minuts amb l’NCP i els ponents de les partnerships es duran a terme a partir de les 12.30 h.\nEs recomana consultar aquest contingut abans de la sessió.\nLa sessió l’organitzen ACCIÓ, el CDTI, amb la col·laboració de la Fundació i2CAT, la DCA i In-Move.\n09.00 h Recepció d’assistents\nSra. Ana Simon, gerent Programa Innovació i Disrupció d’ACCIÓ\n09.35 h Servei de suport a la participació a programes europeus amb l’EEN\nSra. Riánsares López, consultora sènior EU Programes OPTIMA\n09.40 h Horizon Europe – Mobilitat Sostenbile. Cluster 5 i 6. Partenariats institucionals: Europe’s Rail, Clean Aviation, SESAR\nSr. Juan Francisco Reyes, NCP Mobilitat CDTI\n10.20 h Digital European Sky\nSr. Florencio Cano, cap de l’Àrea d’Estratègia de Navegació Aèria a MITMA\n10.35h Preguntes i respostes\n11.00 h Pausa – Networking cafè\n11.25 h Resultats partenariats institucionals Horizon 2020\nCLEAN SKY 2, AIRBUS\nEurope’s Rail, TALGO\n12.00 h Presentació de la Digital Catalonia Alliance (DCA)\nSr. Joan Duran, coordinador de la DCA a la Generalitat de Catalunya\n12.05 h OPTIMA – Oficina Pública per a la Transformació de les Indústries de Mobilitat Automoció\nSr. Tomàs Megía, director d’OPTIMA\nSra. Mònica Duran, líder de l’equip de Programes EU d’RDI\n12.15 h Fi de la jornada\nConsulta més detalls sobre la jornada aquí.


Resultat de la cerca biblioteca\nCreant un nou equipament de referència\nDes que assumíem la responsabilitat del govern municipal l’atenció a les persones ha estat sempre al centre de le...ue complirem un cop més amb el nostre objectiu de posar a disposició dels beguetans i beguetanes els millors serveis.\nEl lleure jove, una qüestió fonamental\nEl lleure dels nostres joves suposa una part essencial de la seva formació. Hem de ser conscients que el desenvolupament de la...onfiança en que els nois i les noies del nostre poble en el seu conjunt ens han d'oferir un futur encara millor. No ho dubteu.\nMillorant el dia a dia\nProbablement la nostra generació no hagi trobat mai a faltar de manera col·lectiva tant la normalitat com ho fem ...e la millor manera. Ens apropem d'aquesta manera a una vida més normal. Gaudim-la dins de les limitacions encara vigents.\nUns pressupostos per a continuar creixent com a municipi\nEls municipis i les seves necessitats evolucionen amb el temps. Per posar un exemple, no és el mateix el que requeria Begues f...cute;n més que números. Estic segura que són una ruta per a continuar incrementant la nostra qualitat de vida.\nCinc anys creixent amb el Centre Cívic El Roure\nSi tanquem els ulls i pensem com era fa cinc anys el dia a dia de Begues pel que fa a la cultura o a l’activitat social i assoc...garantia que podem tenir de que al llarg dels propers anys aquest equipament no deixarà de créixer i desenvolupar-se.\nQuan les xifres et donen la raó\nL’inici d’un any és sempre un bon moment per avaluar la situació econòmica d’un municipi. Come...ve;micament complex, Begues no ha deixat de créixer i millorar i ho fa, a més, reduint considerablement el seu deute.\nEl cinema està present a Begues\nAvui tornem a tenir la possibilitat de gaudir d’una nova projecció de cinema al Teatre El Goula. Serà, a mé...de continuar mantenint-lo, per tal de poder posar les pel·lícules allà on els correspon, en una pantalla gran.\nEl Petit Casal, al servei del municipi\nEl nostre municipi gaudeix d’un ampli ventall d’activitats. A les que promovem des de l’Ajuntament hem de sumar aqu...la. Doncs quan aquest patrimoni es posa al servei diari de la nostra població encara ens podem sentir més satisfets.\nTres anys de biblioteca i, aviat, tres anys de centre cívic\nRecentment s’ha celebrat el tercer aniversari de la Biblioteca La Ginesta i, ben aviat, aquest mes d’octubre, seran tamb&...oble en el que tenim la gran sort, l’enorme fortuna, de disposar d’una ciutadania amb una innegable inquietud cultural.\nA mitja legislatura, valorem el camí recorregut\nQuan es desenvolupa un treball amb un termini llarg, com els quatre anys d’una legislatura, és positiu avaluar peri&ogra..., i això ens provoca una gran satisfacció i alegria, però esperem fer molt més en els dos propers anys.\nGarantida una millora a la carretera\nAl llarg d’aquesta legislatura i de l’anterior ens hem marcat com a prioritat provocar un salt de destacable en la qualit...erem del futur immediat. Tot el que necessitem per aconseguir-ho ja ho tenim: la determinació i l’estima pel municipi.\nUns pressupostos municipals centrats en els serveis\nJa ens trobem de ple en el 2017, un any que bona mesura ve marcat a Begues pel que ens dicta l’aprovació inicial dels co...to profundament satisfeta amb els nostres comptes públics. Aquests són uns pressupostos tan engrescadors com realistes.\nlleure (31) · participació (32) · refugiats (1) · yu (1) · equipaments (12) · finançament (2) · patrimoni; (22) · Bruguers (1) · cultura (38) · aplec (1) · entitats (26) · carretera (2) · catalunya (25) · (281) · parlament (3) · AMB (7) · ordenances (2) · felicitació (2) · 2017 (3) · medi ambient (25) · AMI (5) · participació, (1) · coronavirus (31) · 2019 (10) · esport (11) · 9N (5) · joventut (12) · telecomunicacions (2) · consulta (11) · subvencions (5) · ermita (3) · 902 (2) · Nadal (10) · pedrera (4) · festa major (11) · sanitat (5) · policia local (7) · desnonaments (1) · eleccions (10) · reflexions (4) · llei (3) · pobresa energètica (2) · pobresa energètica, (1) · camí ral (9) · habitatge (2) · seguretat (13) · centre de dia (2) · LRSAL (4) · alta tensió (4) · Eramprunyà (1) · infants (4) · tapatast (2) · transparència (16) · abocador (4) · LOEPSF (2) · civisme (8) · gent gran (17) · petit casal (1) · cinema (1) · serveis (27) · ensenyament (6) · solidaritat (13) · patrimoni (19) · 2014 (2) · hospital (1) · patrimoni; (9) · alcohol (1) · parellada (1) · alcaldia (16) · reflexions (288) · empresa (2) · pagesia (2) · carnestoltes (1) · comerç (12) · tecnologia (6) · ocupació (4) · mobilitat (8) · dona (11) · OAC (1) · pressupostos (14) · explosió (1) · sostenibilitat (8) · parc del garraf (7) · centre cívic (9) · 2016 (1) · biblioteca (6) · salut (3) · parc metropolità (2) · diputació de barcelona (4) · família (7) · 25N (3) · 2018 (4)


La desigualtat i la pobresa augmenten la bretxa social | Diari de Santa Coloma\nLa desigualtat i la pobresa augmenten la bretxa social\nPilar Tomás - 16/02/2016\nEl darrer informe sobre l’evolució de les desigualtats socials de CCOO de Catalunya mostra l’augment de la bretxa social a Catalunya, per sobre d’Espanya i de la mitjana europea. Això es deu a la “implantació de polítiques específiques que han generat aquesta diferència” segons Joan Carles Gallego, secretari general del sindicat.\nL’informa analitza la distancia entre la situació econòmica de la població considerada pobre i la de les persones que estan al límit de la pobresa. La pobresa creix especialment entre els menors, joves i jubilats segons dades oficials de l’Idescat (Institut d’Estadística de Catalunya).\nLa situació de la població catalana pobre ha empitjorat en quasi 15 punts percentuals entre 2007 i 2014 (del 22 al 37%), clarament superior a l’observar a la resta d’Espanya (del 25,9% al 31,6%), la bretxa a Catalunya és gairebé sis punts superior a la del conjunt del país.\nL’informa alerta d’un fort increment dels contractes a temps parcial, especialment entre els\njoves, i un augment de l’atur de llarga duració, ja que un 60% dels aturats catalans porten més d’un any buscant feina.\nTambé augmenta el risc de “pobresa laboral”, a Catalunya un 12% dels treballadors son pobres, és a dir, no tenen els ingressos mínims per estar per sobre dels llindars de pobresa. La mitjana europea està al 9% en aquest punt.\nLa situació és cada cop més allunyada d’Europa, s’evidencia que “Catalunya és en situació\nd’emergència social” derivada de “polítiques públiques i fiscalitats injustes, a més del mal funcionament del mercat de treball”. A la roda de presentació de l’informe es va voler recordar els “millors tractes i mecanismes de les grans empreses i fortunes per evadir impostos”.\nLa taxa de risc de pobresa infantil és un dels punts més preocupants. Segons la coordinadora\ndel Comitè Català d’UNICEF, Quima Oliver, “és inacceptable que prop de mig milió de nens visquin en situació de pobresa a Catalunya, on la taxa es situa en el 32,9%, deu punts per sobre a la del conjunt de la població".


BarcelonaL'any comença amb una sorpresa editorial. Edicions Proa ha anunciat una nova novel·la de Jaume Cabré, Consumits pel foc, que arriba deu anys després de Jo confesso. Serà a les llibreries el 7 d’abril en català i en castellà (Destino), just abans de Sant Jordi. Segons l'editorial, a la novel·la "els ingredients indispensables de la narrativa de Cabré s'hi troben administrats amb mà mestra: una història subjugadora, uns personatges amb clarobscurs inquietants i sorpreses d'alt voltatge literari".\nJaume Cabré novetat editorial


Apartment Labor Pasman Croàcia - Ofertes d'hotels amb els MILLORS DESCOMPTES EN LÍNIA\nXxxviii/16, Zdrelac, Pasman, Croàcia, 23263 - Veure al mapa\nMés informació sobre Apartment Labor\nSi el que està buscant és per un hotel ben situat a Zdrelac, no busqui més enllà de Apartment Labor. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Labor també ofereix moltes instal.lacions per enriquir la seva estada a Zdrelac. Mentres estan allotjats en aquestes meravelloses instal.lacions, els clients poden gaudir de aparcament de cotxes, habitació familiar, instal.lacions de barbacoa, lloguer de cotxes, servei de bugaderia.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Apartment Labor és la vostra destinació si buscau allotjament de qualitat a Zdrelac.


Subscripcions a la revista 'Argo'\nGuanyeu una subscripció a la publicació del Museu Marítim de Barcelona\nPortades de la revista 'Argo'\nEl Museu Marítim de Barcelona edita, a través de Som Sàpiens Publicacions, la revista marítima 'Argo'. Aquesta publicació trimestral es dedica a la comunicació divulgativa de la cultura marítima i de l’activitat de la Xarxa de Museus Marítims de la Costa Catalana. Destinada tant als aficionats com als professionals, és una eina de referència en el món de la navegació i articula el territori en l’àmbit dels museus, el patrimoni i el món associatiu.\nAra teniu l’oportunitat d’aconseguir una subscripció anual a ‘Argo’ de manera gratuïta. Només heu de participar en el concurs ‘El monument favorit dels catalans’.


Ahir, per circumstàncies personals, em trobava esperant un taxi davant d'una clínica de Barcelona, a l'Avinguda de l'Hospital Militar. En realitat, la ubicació concreta no té cap relació directa amb el fet que explicaré, que podia haver succeït en qualsevol indret de la ciutat. Als meus peus, la vorera era plena de fulles seques de plàtan ??com tothom sap, un arbre molt abundós als nostres carrers i places?, circumstància normal si recordem que, per molta calor que encara faci, ja som a la tardor.\nEl cas és que, de sobte, van aparèixer dos funcionaris de l'Ajuntament (una noia i un senyor) encarregats d'eliminar del pas la relliscosa i poblada catifa de fulles. Anaven armats amb un material capdavanter, altament sofisticat. Una escombra (ella); un raspall i un cabàs (ell). A banda, duien també unes quantes bosses negres de plàstic, molt grosses.\nSense ser-ne gaire conscient, vaig començar a observar la feina que feien i de seguida vaig comprendre que em resultava molt difícil de qualificar. La noia, amb un esforç més que considerable (entre d'altres coses el carrer fa pujada) anava escombrant amb cara de fàstic (totalment comprensible) l'estol de fulles. Amb un gest mecànic, les arraconava sistemàticament contra la paret, tot construint una mena de reguitzell vegetal i ocre que perillava amb el vent. Seguint les seves passes i amb més pena que glòria (les fulles semblaven molt juganeres), el senyor s'ajudava amb el raspall i les anava entaforant dins del cabàs. Tot plegat per acabar, al cap d'un moment, bolcant el contingut del cabàs a les bosses negres, que restaven en un cantó de la vorera a l'espera de ser transportades al corresponent camió.\nEl procés, feixuc i complicat, ratllava l'absurd. Com us podeu imaginar, resultava lentíssim, anacrònic, ancorat en el temps. I es pot resumir amb el següent balanç:\nS'escapaven moltes fulles, que continuaven embrutant la vorer\nEn vint minuts de feina, l'espai lliure de fulles va resultar absolutament irrisori\nMentre netejaven un tros de la vorera, se'ls havia tornat a emplenar de fulles el tros anterior\nL'esforç que havien d'esmerçar aquells dos treballadors pot ser considerat, com a poc, una presa de pèl. Una presa de pèl per a ells i també per a tots nosaltres, els soferts ciutadans contribuents\nDe veritat que aquest és el sistema per netejar els nostres carrers? No trobaríem ?a un mòdic preu, per descomptat!? algun tipus d'aspirador que xuclés les fulles amb rapidesa i efectivitat i permetés avançar realment en un espai ampli? No resultaria a la llarga més econòmic? No redundaria, fet i fet, en una Barcelona més arregladeta?\nA mesura que l'anava contemplant, l'escena anava adquirint als meus ulls unes cotes cada cop més altes de surrealisme, fins el punt de sentir vertadera pietat per aquelles pobres ànimes, obligades a la persecució inútil de la fulla platanera. Comptat i debatut, exactament igual que Sísif ?maleïda formació clàssica!?, condemnat in aeternum a empènyer la mateixa roca muntanya amunt, sense arribar mai a tocar el cim.


10.5.- La política monetària | ECONOMIA 1r DE BAT\nEls diners són una mercaderia que com totes està sotmesa a la llei de l’oferta i la demanda. Persones físiques i empreses “demanen” diners i aquests estan en mans dels Bancs Centrals que són els que en fan l'”oferta”.\nSerem davant d’una política monetària expansiva quan es prenen mesures que tenen com a conseqüència augmentar la quantitat de diners en circulació.\nAixò pot aconseguir-se de diverses maneres:\n– emetent més diners i prestant-los als bancs\n– comprant títols o deute (aportant diners, per tant)\nA l’augmentar l’oferta baixa el tipus d’interès (el preu del diner) i, per tant, adquirir diners (préstecs) serà més barat, i, per tant, es facilitaran els crèdits. (Recordeu, quan baixa el preu d’una mercaderia n’augmenta la seva demanda).\nEls possibles efectes d’una política monetària expansiva són:\n– augmenten les inversions\n– per tant, augmenta la producció\n– per tant, augmenta l’oferta, baixen els preus, i pujarà en conseqüència la demanda, cosa que pot provocar augment de producció, pot provocar augment de llocs de treball i disminució de l’atur, etc. És a dir: creixement econòmic.\nEn canvi, es farà una política monetària restrictiva quan disminueeixi la quantitat de diners. Els intstruments per fer-ho són vendre els actius financers (al cobrar el BC retira diners de la circulació) i augmentar el preu del diner. Els efectes seran:\n– disminueeixen els crèdits (preu elevat del diner fa baixar-ne la seva demanda)\n– disminueeixen les inversions\n– baixa la producció o s’estanca, no es creen nous llocs de treball, se’n destrueeixen, creix l’atur, etc.\nATENCIÓ! Si estem atents a aquesta explicació i no analitzem més aspectes, hom podria pensar que practicant una política monetària expansiva aconseguiríem una clara millora econòmica. Tanmateix, recordeu alguns elements més, transcendentals, que ens poden permetre entendre com és que no n’hi ha prou amb mesures de política monetària expansiva per créixer i disminuir l’atur. La clau és que han d’augmentar les inversions i augmentar la producció. Però per augmentar les inversions cal confiança dels inversors en la rendibilitat d’aquest esforç. Aquesta confiança ha de ser a mitjà i llarg termini (recordeu el curt i llarg termini?).\nPosem exemples. Tenim un Restaurant, que pot servir 120 àpats amb una cuina, uns cuiners i uns cambrers. Hi ha uns costos de producció i uns ingressos, i el resultat són uns beneficis. En el supòsit que els crèdits baixin de preus, el propietari del restaurant pot invertir per augmentar beneficis en tecnologia per millorar la productivitat sense augmentar la producció. En aquest cas, segueix servint 120 àpats a un cost més petit ja que pot prescindir d’un cuiner o pot aprofitar millos el mejar per un sistema de refrigeració etc. També pot invertir per passar a servir 140 àpats si confia que podrà tenir clients suficients i en aquest cas contractarà un cambrer més i comprarà un local, o farà obres i comprarà taules i cadires, etc. Si resulta que la possible demanda que ell confia tenir és 130 podria ser molt bé que no fes aquesta inversió, ja que els ingressos marginals (i beneficis) no ho justificarien.\nEn conclusió, les mesures purament monetàries no garanteixen per si soles el creixement i lincrement d’ocupació. Què passa aleshores? Què passa quan augmenta els diners sense que augmenti la producció? Doncs que hi ha inflació. Aquest és doncs el problema: tècnicament les mateixes mesures que fan falta per créixer són mesures que provoquen inflació.\nDonat que el BCE té per finalitat controlar els preus (evitar l’inflació) pot tenir tendència a practicar una política monetària restrictiva.\nPer comprendre bé totes les implicacions d’aquest tema ens fa falta incorporar aquí les exportacions i les importacions. En un sistema tancat (sense contacte amb l’exterior) el problema del creixement vindria determinat només per la política monetària per un costat i per les polítiques que puguin generar (o estimular) la confiança dels inversors (amb política fiscal: impostos, subvencions, etc.). Fins el proper tema doncs no podrem comprendre bé el fenomen de la política econòmica.


CONCURS CASTELLSCORONAVIRUSPORTADATARRAGONAULTIMA HORA\nTarragona cancel·la l’edició del Concurs de Castells 2020\nJa és oficial. Tarragona i Torredembarra hauran d’esperar fins a 2022 per tornar a acollir l’esdeveniment casteller més gran del món. Pau Ricomà, alcalde de Tarragona ha confirmat la decisió d’ajornar l’esdeveniment que enguany compleix el seu 50 aniversari a causa de la pandèmia del coronavirus.\nPau Ricomà ha confirmat la cancel·lació\nRicomà ha assegurat que es tracta d’una decisió tècnica que s’ha pres amb el consentiment de l’alcalde de Torredembarra, Eduard Rovira. “Les causes de l’ajornament són òbvies”, ha afirmat el batlle tarragoní, explicant que s’ha optat per alleugerir a les colles de la pressió d’haver d’arrencar la temporada el 2020 o el 2021, amb un objectiu tan important com és el Concurs.\n“És preferible que les colles es puguin refer i agafar el ritme durant el 2021 i que puguin afrontar el certamen casteller amb totes les garanties”, ha argumentat Ricomà, també assegurant que el fet que no es pugui celebrar el Concurs de Castells de manera física, “no significa que no hi hagi castells”.\nRicomà ha encoratjat a no perdre “l’esperit casteller”\nEl tècnic de Cultura de l’Ajuntament de Tarragona, Xavier González ha introduït que s’optarà per programar esdeveniments audiovisuals i activitats al voltant del món casteller, com documentals del primer Concurs de la història, una experiència 3-D per fer i sentir el Concurs “com si estiguessis a plaça”, entre altres programacions especials.\nPer últim Ricomà ha volgut insistir en el fet que “aquestes activitats ajudaran a situar Tarragona com l’epicentre del món casteller, reconeguda per la immensa majoria de la comunitat castellera; que a més, amb les activitats que hem programat, faran que durant el període des de Santa Tecla fins a les dates del Concurs, Tarragona sigui mirada com la capital dels castells”.


Reflexions d'en Fantassin a Barcelona: de setembre 2017\nArticle publicat a Llibertat.cat dimarts 26 de setembre de 2017: https://www.llibertat.cat/2017/09/estic-mes-felic-que-un-ginjol-l-article-d-avui-va-de-sentiments-40005\nEncara ens manca una setmana pel Referèndum d’Independència de Catalunya però jo ja he guanyat. No put evitar que em vinguin al record antigues converses amb patriotes que acabaren donant la vida per la nostra terra, converses on ens conjuràvem per aconseguir “que els nostres nets arribessin a veure” l’escenari que estem vivint ara mateix. Adoneu-vos que ens semblava massa optimista, trenta-cinc anys enrere, plantejar un “llegat” prerevolucionari als fills, i era degut a això que parlàvem dels nets. Com voleu que no estigui, doncs, feliç?\nAra mateix estava rememorant aquells llarguíssims debats de tres dècades enrere amb Jordi Carles Burillo on pensàvem estratègies sobre com, a partir de la realitat d’aleshores, podríem aconseguir passar d’un 5% de consciència independentista a una majoria efectiva; també he recordat les trobades amb Toni Villaescusa pels barris perifèrics de St. Boi, St. Feliu, Gavà, Martorell, Molins i Esplugues, i com, a la vista d’aquella realitat social tan influenciada mediàticament per la cultura espanyola, discutíem sobre les dificultats enormes de transmetre dins d’aquell entorn la necessitat de l’alliberament nacional de Catalunya. Amb una tasca tan ingent com la que barallàvem, com voleu que no parléssim dels nostres “nets”?\nÉrem romàntics i ens movia l’ideal que Garcia Lorca reflectia molt bé als seus poemes amb les referències a “la muerte de perfil” (tot i que aviat vam valorar que calia tallar tanta iconografia i tanta efemèride commemorativa), però no ens trobàvem pas en un context tercermundista, Catalunya no era la Sierra Maestra; degut a això, els pocs companys, també de llengua materna espanyola que havíem arribat al patriotisme independentista des de l’internacionalisme, comentàvem com és de difícil incidir en el nostre propi entorn familiar i relacional, cultural i patriòtic espanyol, i com la clau estava en la solidaritat antirepressiva.\nRecordo haver conversat amb el malaguanyat Quim Sánchez sobre el gran avantatge que teníem: la constatació empírica de com era de vulnerable Espanya (molt més que altres països del nostre entorn) a l’efecte “Acció-Reacció-Acció” (acció catalanista – Reacció injusta i desaforada per part de l’Estat espanyol – Nova acció independentista). Fixeu-vos fins a quin punt era així, que alguns coneguts que avui dia encara em trobo són persones d’Esplugues (de cultura espanyola) que es van despertar (digueu “convertir” si ho preferiu) a l’independentisme arran de la detenció de Marcel Casellas.\nDurant prop de vint anys, desactivada la banda sonora i les quimèriques “preses del palau d’hivern”, hem vist com amb les atribucions autonòmiques dels Països Catalans no aconseguíem aturar un procés de desnacionalització que ens allunyava fins i tot de la supervivència com a poble. Tanmateix, d’ença de 2010, el vell esquema Acció-Reacció-Acció ha tornat a activar-se i ha aconseguit incorporar dins l’independentisme la major part de la població catalanoparlant, i a més encara hi ha sumat (eleccions plebiscitàries de 2015) un tretze per cent més en forma de vot puntual, probablement prestat i de protesta.\nEncaràvem el Referèndum de 2017 amb el dubte si podríem començar a generar independentisme dins del ghetto cultural espanyolista. Era la vella discussió des primeres anys vuitanta, amb aquells enyorats amics que ja no hi són. Per això, atès que el mèrit del nostre avenç no és tant nostre com de la injusta i desaforada reacció espanyolista, el meu interès principal pel Referèndum no seria tant una votació de la qual “no podem dir blat fins tenir-lo al sac i ben lligat”, ni tampoc una DUI simbòlica (sense tenir controlades prèviament fronteres i ports), sinó la superació del 48% sociològic, el qual objectiu hauria estat molt complicat si Rajoy hagués tornat a tolerar la consulta.\nJa puc respirar tranquil, amb error rere error, la ceguesa del govern espanyol: 1-està victimitzant la totalitat dels habitants de Catalunya (mai havíem vist tanta gent parlant espanyol en les manifestacions independentistes), 2-està evidenciant que la Unió Europea beneeix la violació dels drets fonamentals si aquell que la comet és un soci seu (això ens ajudarà a neutralitzar esperances estèrils en un quimèric ajut des de fora), i 3-està clarificant el mapa polític català situant el PSC (i alguns individus dels comuns) com a còmplices de la democratofòbia hispànica.\nPer tot plegat, espero que m’entengueu quan us dic que només la situació actual, encara a una setmana vista del Referèndum, ja hauria fet feliços aquells enyorats patriotes amics que no han arribat a veure aquest dia, i és per això que ara els estic recordant i comparteixo amb vosaltres el seu record juntament amb la joia per tot l’avenç que ja hem aconseguit.\nPublicat per Fantassin Manel a dimarts, de setembre 26, 2017 Cap comentari:\nEtiquetes de comentaris: Debat independentista, Dificultats integració immigrants, Història, Identitat nacional, independentisme, Llibertat.cat, MDT, Patriotes catalans, Pedagogia independentista, Procés Independentista, Repressió\nLa Contra 2017. Els contrarevolucionaris l’any de l’alliberament de Catalunya\nArticle publicat a Llibertat.cat dilluns 04 de setembre de 2017:\nLes xifres sobre els guanys potencials de la independència de Catalunya fa temps que estan sobre la taula i encara no les ha pogut desmentir ningú, com tampoc la seva dimensió revolucionària. Fins i tot, aquells pocs grups patriòtics espanyols que s’emboliquen en la bandera obrerista (els sindicats sucursalistes i també alguns partits esquerranistes) ja estan abandonant el contra-argument de “prioritzar la recuperació dels drets socials”, com a rèplica a l’independentisme, degut a que, fins i tot els patriòticament contraris a la independència reconeixen que, en el pitjor dels cassos, l’economia d’una Catalunya lliure farà que siguin inevitables els avenços en drets socials.\nSempre que s’està gestant una revolució es produeix una clarificació gradual que va polaritzant els interessos enfrontats. A la llum d’una percepció marxista, no són pas les etiquetes sinó “a qui afavoreix el canvi” allò que polaritza els blocs enfrontats. Tanmateix, sempre hi ha hagut alguna gent que, fent ostentació de l’etiqueta marxista, ha fet precisament tot el contrari: afavorir objectivament l’enemic. Alguns dels que han viscut i viuen de criticar la dreta són els mateixos que avui, malgrat evitar aparèixer a les fotos del bracet del PP, estan esdevenint còmplices de facto de la pitjor de les oligarquies.\nSempre ens quedarà el dubte de saber quins són els interessos reals d’aquests grups contrarevolucionaris que enarboren la bandera revolucionària: Potser tot deriva de fonamentalismes malentesos, esquematismes infantils i empanades mentals? Són les Agendes-B (interessos personals relacionats amb el sou, la hipoteca o la covardia dels seus dirigents)? Prioritzen alguna mena de pulsió supremacista espanyola inconscient? Estan manipulats i teledirigits mercès a infiltracions per part d’agents de l’Estat?\nTant si es tracta d’una acció encoberta de l’Estat enemic com si respon a causes endògenes, o a combinacions malaurades, ja vam sofrir la seva acció tres dècades enrere, quan s’impedí que l’independentisme català adoptés una estructura semblant a la fórmula –d’influència soviètica per a les revolucions nacionals- de l’Esquerra Abertzale d’Euskadi (fòrmula que es basava en un Front policlassista anomenat Herri Batasuna dirigit pel bloc KAS). Malauradament, l’èxit contrarevolucionari va abocar l’independentisme català al joc autonomista espanyol durant 20 anys, fins que el errors dels partits espanyols, amb el “cepillado” de l’Estatut, l’han revifat des de 2006.\nEn tot cas, el fenomen de veure actuar a la contra els que fins llavors semblaven a favor ja ve de lluny. En la seva vessant esquerranista, hem vist durant la Guerra Freda com “la Contra Intel·lectual” (grups amb poca transcendència degut al seu caràcter residual) criticava les revolucions d’alliberament nacional (generades a partir d’aliances policlassistes entre els comunistes prosoviètics i les burgesies nacionals) acusant-les d’estar mancades de puresa proletària. El paper dels contrarevolucionaris esquerranistes (i també dels militants dels partits d’esquerra de la metròpoli imperialista residents en aquelles colònies), en oposar-se a la independència amb arguments puristes, fou –per omissió- el d’afavorir objectivament els interessos oligàrquics imperialistes.\nPotser l’exemple que li ha donat més claredat al fenomen de “la Contra” ha estat el del famós Comandante Cero de la revolució d’alliberament nacional nicaragüenca. Explícitament, ell no criticava la necessitat de l’alliberament nacional, solament “criticava els errors que posaven en perill el procés revolucionari”, i en concret que “el líder revolucionari Daniel Ortega s’estava oblidant de la classe obrera”. A partir d’aquí, tots els avenços socials que estava impulsant la recentment alliberada pàtria de Sandino –projectes impossibles en un context de robatori i corrupció com l’anterior- es veieren aturats per la guerra contrarevolucionària que menaren conjuntament Eden Pastora i els ex-membres de la Guardia Nacional Somozista, casualment amb un cert finançament provinent dels USA.\nAmb els anys, la Història esdevé un jutge fred i les emocions, la sang i les pèrdues d’aquelles victòries frustrades perden dramatisme, esdevenint solament frases i nombres. Després de tant de sofriment, a Nicaragua el Comandante Cero i el cardenal Obando, quan ja no han trobat cap modus vivendi millor alternatiu, han decidit esdevenir grans amics de Daniel Ortega i dels avantatges del sandinisme, vulgars caricatures actuals del tema que ens ocupa.\nTambé a Cuba, a Vietnam i a Algèria, els contrarevolucionaris hauran passat a l’oblit o s’hauran convertit en caricatures. Això mateix també succeirà a Catalunya: les generacions futures segurament no recordaran els noms de la Contra durant la revolució independentista iniciada el dia 1 d’octubre de 2017, però, nosaltres sí que els veurem properament: amagats darrere de frases anti-PP i d’apel·lacions a un futur utòpic, però aliats objectivament amb l’oligarquia espanyola en l’intent d’impedir el trencament de l’Estat capitalista espanyol.\nPublicat per Fantassin Manel a dilluns, de setembre 04, 2017 Cap comentari:\nEtiquetes de comentaris: 1 Octubre, 5a columnisme, Altres processos independentistes, Antiimperialisme, Debat independentista, Història, independentisme, Infiltració enemiga, MDT, Procés Independentista, Serveis secrets\nEstic més feliç que un gínjol (l’article d’avui va...\nLa Contra 2017. Els contrarevolucionaris l’any de ...